open-index/open-wikipedia-markdown huggingface dataset:
โปรอีโวลูชันซ็อกเกอร์

***อีฟุตบอลโปรอีโวลูชันซ็อกเกอร์*** () หรือที่รู้จักกันในชื่อ ***อีฟุตบอลเวิลด์ซ็อกเกอร์วินนิงอีเลฟเวน*** ( ) ในเวอร์ชันญี่ปุ่น เป็นชุดวิดีโอเกมจำลองสถานการณ์ฟุตบอลที่พัฒนาและจัดจำหน่ายโดยโคนามิ ตั้งแต่ พ.ศ. 2538  

ชุดเกมนี้ประกอบด้วยภาคหลัก 18 ภาคและภาคแยกหลายภาค รวมถึงเกมมือถือ *Pro Evolution Soccer Club Manager* ชุดเกมนี้ได้รับการจัดอันดับให้เป็นหนึ่งในแฟรนไชส์วิดีโอเกมที่ขายดีที่สุด โดยมียอดขาย 111 ล้านชุดทั่วโลก นอกเหนือจากการดาวน์โหลดบนมือถือ 400 ล้านครั้ง ณ เดือนธันวาคม พ.ศ. 2563 *อีฟุตบอล* ได้รับการยกย่องว่าเป็นคู่แข่งกับชุดเกม *[[ฟีฟ่า (ชุดวิดีโอเกม)|ฟีฟ่า]]* ของอีเอสปอร์ตส์ *[[เดอะการ์เดียน]]* ได้อธิบายว่าเป็น "การแข่งขันที่ยิ่งใหญ่ที่สุด" ในประวัติศาสตร์ของวิดีโอเกมกีฬา

ลีกอีสปอร์ต eFootball.Open (เดิมชื่อ PES World Finals หรือ PES League) จัดขึ้นโดยโคนามิทุกปีตั้งแต่ พ.ศ. 2553

## ประวัติ
*[[อินเตอร์เนชันแนลซูเปอร์สตาร์ซ็อกเกอร์ (วิดีโอเกม)|อินเตอร์เนชันแนลซูเปอร์สตาร์ซ็อกเกอร์]]* (พ.ศ. 2537) เกมแรกในชุดเกม *อินเตอร์เนชันแนลซูเปอร์สตาร์ซ็อกเกอร์* (ไอเอสเอส) ของโคนามิ วางจำหน่ายสำหรับเครื่องซูเปอร์แฟมิคอม การแข่งขันเกิดขึ้นระหว่างแฟรนไชส์ ​​​​*ฟีฟ่า* และ *ไอเอสเอส*

*[[อินเตอร์เนชันแนลซูเปอร์สตาร์ซ็อกเกอร์โปร]]* (*ไอเอสเอส โปร*) วางจำหน่ายสำหรับเครื่องเพลย์สเตชัน ใน พ.ศ. 2540 ถือเป็น "ตัวเปลี่ยนเกม" สำหรับเกมฟุตบอลซึ่งถูกครอบงำโดยคู่แข่ง *ฟีฟ่า* ในเครื่องเล่นวิดีโอเกมภายในบ้านในช่วงหลายปีที่ผ่านมา *ไอเอสเอส โปร* พัฒนาโดยโคนามิคอมพิวเตอร์เอนเตอร์เทนเมนต์โตเกียว นำเสนอเอนจิน 3 มิติใหม่ที่มีกราฟิกที่ดีกว่าและรูปแบบการเล่นที่ซับซ้อนกว่าคู่แข่ง ในขณะที่ *ฟีฟ่า* มีวิธีการเล่นเกมแบบ "สไตล์อาร์เคด" ที่ง่ายกว่า แต่ *ไอเอสเอส โปร* ได้แนะนำรูปแบบการเล่นจำลองสถานการณ์ที่ซับซ้อนมากขึ้นโดยเน้นที่กลยุทธ์และการแสดงด้นสด โดยเปิดใช้งานด้วยยุทธวิธีที่หลากหลาย เช่น เก้าตัวเลือกกลยุทธ์ในการแข่งขัน สิ่งนี้ได้ทำให้เกิดชุดเกม*โปรอีโวลูชันซ็อกเกอร์* (*พีอีเอส*) ซึ่งกลายเป็นที่รู้จักว่ามี "รูปแบบการเล่นตามยุทธวิธีที่เร็วขึ้น" และรูปแบบการเล่นที่เกิดขึ้นใหม่ที่หลากหลายมากขึ้น ในขณะที่ *ฟีฟ่า* ขึ้นชื่อว่ามีลิขสิทธิ์ทีมฟุตบอลที่มากกว่า

ชุดเกม *พีอีเอส* ขายได้มากกว่า 10 ล้านชุดภายใน พ.ศ. 2545 ขณะที่ชุดเกม *ฟีฟ่า* ขายได้มากกว่า 16 ล้านชุดภายใน พ.ศ. 2543 ในช่วงปลายคริสต์ทศวรรษ 2000 อีเอได้ยืมองค์ประกอบรูปแบบการเล่นจาก *พีอีเอส* เพื่อปรับปรุง *ฟีฟ่า* ซึ่งท้ายที่สุดก็นำหน้าในเชิงพาณิชย์ด้วยส่วนต่างที่สำคัญในช่วงคริสต์ทศวรรษ 2010 และกลายเป็นแฟรนไชส์วิดีโอเกมกีฬาที่ประสบความสำเร็จมากที่สุดในโลก การแข่งขันระหว่าง *ฟีฟ่า* และ *พีอีเอส* ถือเป็น "การแข่งขันที่ยิ่งใหญ่ที่สุด" ในประวัติศาสตร์ของวิดีโอเกมกีฬา

## อ้างอิง

## แหล่งข้อมูลอื่น
* วินนิงอีเลฟเวน จากเว็บไซต์โคนามิ
* เว็บชุมชนวินนิงอีเลฟเวนอย่างเป็นทางการ

หมวดหมู่:เกมชุดโปรอีโวลูชันซ็อกเกอร์
หมวดหมู่:วิดีโอเกมฟุตบอล
หมวดหมู่:เกมจากค่ายโคนามิ
พระโพธิธรรม

[thumb|175px|'''"พระโพธิธรรม"''' โดย[โยะชิโทะชิ (ค.ศ. 1877)]]

**พระโพธิธรรม** (, เทวนาครี बोधिधर्म; อักษรโรมัน (NLAC) : bōdhidharma; , พินอิน: Pútídámó , Dámó) แต่ในนิยายกำลังภายในในประเทศไทยมักเรียก **ตักม้อ** หรือ **ตั๊กม้อ** (สำเนียงแต้จิ๋ว ตรงกับจีนกลางว่า ต๋าหมัว) เป็นพระภิกษุมหายานผู้ก่อตั้งนิกายฉานขึ้นในประเทศจีน มีประวัติไม่ชัดเจนนัก แต่เชื่อกันว่ามีตัวตนอยู่จริง และเป็นผู้สถาปนาวัดเส้าหลิน ในจีน ทั้งยังได้เผยแพร่วิชามวยจีนในหมู่พระเณรของวัดเส้าหลิน จนมีชื่อเสียงมาจวบจนทุกวันนี้

ตามตำนานระบุว่า ท่านเกิดเมื่อราวคริสต์ศตวรรษที่ 6 เป็นพระราชโอรสองค์ที่ 3 ของพระมหากษัตริย์แคว้นคันธาระ ประเทศอินเดีย ใกล้เมืองมัทราสในปัจจุบัน มีนัยน์ตาสีฟ้า ตั้งแต่ยังทรงพระเยาว์ ก็ทรงปราดเปรื่องและแตกฉานในคัมภีร์ของทุก ๆ ศาสนา ตลอดจนวรรณคดี อักษรศาสตร์โบราณ นับเป็นปราชญ์เอกแห่งยุค

เมื่อพระบิดาสิ้นพระชนม์ พระองค์สามารถนั่งสมาธิเข้าฌานสมาบัติชั้นสูง อยู่เบื้องพระบรมศพของพระบิดานานตลอดถึง 7 วัน หลังจากนั้น จึงไปศึกษาแสวงธรรมอยู่กับพระปรัชญาตาระเถระ ผู้เป็นพระสังฆปรินายกองค์ที่ 27 แห่งนิกายเซน (ซึ่งอ้างว่าสืบมาตั้งแต่พระมหากัสสปะในสมัยพุทธกาล ถือเป็นพระปฐมสังฆปริณายกของนิกายเซนในประเทศจีน) หลังจากนั้นท่านได้จาริกจากอินเดียไปเมืองจีน เมื่อราว ค.ศ. 526 ได้เดินทางไปยังเมืองกวางตุ้งของจีน เข้าเฝ้าจักรพรรดิเหลียงอู่ตี้ และไม่นานต่อมาได้ก่อตั้งอารามขึ้นในเมืองลั่วหยาง และใช้เวลาปฏิบัติวิปัสนากรรมฐานถึง 9 ปีในการเพ่งผนังถ้ำ 

ฝ่ายมหายาน ถือว่าพระโพธิธรรมเป็นสังฆปริณายกองค์ที่ 28 ที่สืบสายโดยตรงมาจากพระโคตมพุทธเจ้าผ่านทางพระมหากัสสปะ และยังเป็นผู้สถาปนานิกายเซนขึ้นมาในประเทศจีนอีกด้วย เนื่องจากคำสอนของท่านจะเน้นไปที่การเข้าฌาน แนวทางคำสอนของท่านจึงมักจะเรียกกันว่า **ฌาน** ( ध्यान : dhyan ) ในภาษาจีนเรียกว่า 'ฉาน'(สำเนียงจีนกลาง ส่วนสำเนียงแต้จิ๋วเรียกว่า เซี้ยง) และภาษาญี่ปุ่นว่า 'เซน'

ประวัติชีวิตของท่านถือเป็นตำนาน ขาดหลักฐานที่แน่นอน เช่น ตำนานหนึ่งเล่าว่า ท่านได้ตัดหนังตาทิ้ง เนื่องจากโมโหที่เผลอหลับไปขณะทำสมาธิ เมื่อหนังตานั้นตกถึงพื้น ก็เติบโตกลายเป็นต้นชา และตำนานยังเล่าต่อว่า ด้วยเหตุดังกล่าวภิกษุนิกายเซนจึงนิยมดื่มน้ำชา เพราะจะได้ไม่ง่วงเวลาทำสมาธิ

พ.ศ. 1079 มีการสร้างสถูปอุทิศถวายท่านขึ้นในเมืองเหอหนาน ภายหลังรัชสมัยจักรพรรดิถังไท่จง

ตุ๊กตาล้มลุกของญี่ปุ่น ที่เรียกว่า "ดะรุมะ" ก็เชื่อกันว่าสืบมาจากท่านตั๊กม้อนี้

## อ้างอิง

* .
* 
* 
* .
* 
* Ferguson, Andrew. *Zen's Chinese Heritage: The Masters and their Teachings*. Somerville: Wisdom Publications, 2000. ISBN 0-86171-163-7.
* 
* .
* 
* 
*  
* .
* Soothill, William Edward and Hodous, Lewis. *A Dictionary of Chinese Buddhist Terms*. London: RoutledgeCurzon, 1995.
* .
* .
* .
* 
* Watts, Alan. *The Way of Zen*. New York: Vintage Books, 1985. ISBN 0-375-70510-4
* .
* Williams, Paul. *Mahayana Buddhism: The Doctrinal Foundations*. ISBN 0-415-02537-0.
* .
* 金实秋. *Sino-Japanese-Korean Statue Dictionary of Bodhidharma* (中日韩达摩造像图典). 宗教文化出版社, 2007-07. ISBN 7-80123-888-5

## แหล่งข้อมูลอื่น
* Essence of Mahayana Practice  By Bodhidharma, with annotations. Also known as "The Outline of Practice." translated by Chung Tai Translation Committee
* Bodhidharma 
* Bodhidharma

หมวดหมู่:บุคคลในคริสต์ศตวรรษที่ 6
หมวดหมู่:ภิกษุชาวอินเดีย
หมวดหมู่:สังฆปริณายกนิกายฉาน
หมวดหมู่:ปรมาจารย์กังฟู
หมวดหมู่:ชาวจีนเชื้อสายอินเดีย
ข้อความธรรมดา

thumb|right|ตัวอย่างข้อความธรรมดา
**ข้อความธรรมดา** หรือ **เพลนเท็กซ์** () ในวิทยาการคอมพิวเตอร์ หมายถึง ข้อความปกติทั่วไปที่ไม่มีการจัดรูปแบบใด ๆ เช่น "ข้อความตัวหนาและตัวเอียง ในลักษณะนี้เรียกว่าข้อความธรรมดา" ส่วนข้อความต่อไปนี้เรียกว่า *ข้อความจัดรูปแบบ* เช่น "ข้อความ**ตัวหนา**และ*ตัวเอียง* ในลักษณะนี้ไม่เรียกว่าข้อความธรรมดา"

ข้อความธรรมดาในทางคอมพิวเตอร์สามารถหมายถึง ไฟล์ที่มีเนื้อหาเป็นข้อความที่ไม่ได้จัดรูปแบบใด ๆ เป็นข้อมูลที่มนุษย์สามารถอ่านออก ซึ่งข้อมูลที่ถูกจัดเก็บในไฟล์จะอยู่รูปของรหัสแอสกีหรือรหัสข้อความอื่น ๆ

ข้อความธรรมดายังหมายถึงไฟล์ข้อมูลที่สามารถใช้โปรแกรมแก้ไขข้อความทั่ว ๆ ไป เช่น Notepad (สำหรับ ไมโครซอฟท์ วินโดวส์), edlin (สำหรับ ไมโครซอฟท์ ดอส), ed, vi, Emacs, pico, nano (สำหรับ ยูนิกซ์, ลีนุกซ์), SimpleText (สำหรับ แมคโอเอส) เป็นต้น ในการแก้ไขข้อมูลไม่ว่าจะเป็นการพิมพ์เพิ่มตัวอักษร ลบตัวอักษร หรือแก้ไขตัวอักษร และทำการจัดเก็บไฟล์นั้นได้

หมวดหมู่:รูปแบบไฟล์คอมพิวเตอร์
หมวดหมู่:เรโทรนิม
วันสำคัญทางศาสนาพุทธ

**วันสำคัญทางศาสนาพุทธ** นิยมระบุตามปฏิทินจันทรคติ โดยปกติจะเป็นวันที่เคยมีเหตุการณ์สำคัญเมื่อครั้งพุทธกาล หรือเมื่อถึงกำหนดต้องปฏิบัติประเพณีสำคัญตามธรรมเนียมในศาสนาพุทธ 

วันสำคัญทางศาสนาพุทธ มีดังนี้

* **[[วันโกน]]**
***[[วันวิสาขบูชา]]**: วันประสูติของพระพุทธเจ้า เป็นหนึ่งในวันสำคัญที่สุดของปี จัดในช่วงขึ้น 15 ค่ำแรก เดือน 6 หากปีใดเป็นปีอธิกมาสจะเลื่อนไปเป็นขึ้น 15 ค่ำ เดือน 7 ในเดือนพฤษภาคม หรือเดือน 4 ซึ่งมักเกิดในช่วงพฤษภาคมหรือมิถุนายนในช่วงปีอธิกสุรทินจันทรคติ ในบางประเทศไม่เป็นเพียงแค่วันประสูติเท่านั้น แต่ยังเป็นวันตรัสรู้และปรินิพพานด้วย
***[[วันปรินิพพาน]]**: หรือวันนิพพาน เป็นวันหยุดของศาสนาพุทธนิกายมหายานที่ฉลองในเอเชียตะวันออก มักจัดในวันที่ 15 กุมภาพันธ์
***[[วันมาฆบูชา]]**: เป็นที่เกิดเหตุการณ์ 4 อย่างโดยมิได้นัดหมาย (จาตุรงคสันนิบาต) และเป็นวันสำคัญในประเทศไทย กัมพูชา ศรีลังกา และลาว จัดในวันขึ้น 15 ค่ำ เดือน 3 (มักอยู่ในช่วงเดือนกุมภาพันธ์ถึงมีนาคม) แต่ถ้าปีใดมีเดือนอธิกมาส คือ มีเดือน 8 สองครั้ง วันมาฆบูชาก็จะเลื่อนไปเป็นวันขึ้น 15 ค่ำ เดือน 4
***[[วันประสูติของพระพุทธเจ้า|พุทธชยันตี]]**: จัดในเกาหลีใต้และจีนในวันที่ 8 เมษายน ตามจันทรคติ มีอีกชื่อว่า "ฮานามัตสึริ" ในประเทศญี่ปุ่นจะมีการใช้น้ำชาล้างพระพุทธรูปในวัยทารก
* **[[วันอัฏฐมีบูชา]]** หรือ วันถวายพระเพลิงพระพุทธเจ้า ตรงกับวันแรม 8 ค่ำ แห่งเดือนวิสาขะ (เดือน 6) หากปีใดเป็นอธิกมาสจะเลื่อนไปเป็นวันแรม 8 ค่ำ เดือน 7
***[[วันอาสาฬหบูชา]]**: หรือ "วันธรรม" ฉลองในเรื่องการสั่งสอนครั้งแรกของพระพุทธเจ้า จัดในวันขึ้น 15 ค่ำ เดือน 8 ประมาณเดือนกรกฎาคม หากปีใดเป็นปีธิกมาสจะเลื่อนไปเป็นวันขึ้น 15 ค่ำ เดือน 8-8 (เดือน 8 หลัง)
***[[วันพระ]]**: มีอีกชื่อว่าวันประชุม มีอยู่ 4 ช่วง คือ ขึ้น 8 ค่ำ ขึ้น 15 ค่ำ แรม 8 ค่ำ และแรม 15 ค่ำของทุกเดือน
***วันทอด[[กฐิน]]**: จัดในช่วงสิ้นสุดวันเข้าพรรษา
***[[วันอภิธรรม]]**: รายงานจากธรรมเนียมพม่า มีการฉลองในช่วงที่พระพุทธเจ้าเสด็จไปที่สวรรค์ชั้นดุสิตเพื่อสอนพระอภิธรรมให้กับพระมารดา ฉลองในวันขึ้น 15 ค่ำ เดือน 7 ตามปฏิทินจันทรคติพม่า ซึ่งเริ่มต้นในเดือนเมษายน
***[[วันลอยกระทง]]**: เมื่อแม่น้ำและคลองเอ่อล้นไปด้วยน้ำ เทศกาลนี้จัดในทุกภาคของประเทศไทยในวันขึ้น 15 ค่ำ เดือน 12 ในกระทงมีใบไม้ เทียน และธูป แล้วนำไปลอยบนน้ำ สื่อถึงการปัดโชคร้ายออกไป
***[[Madhu Purnima]]**:  จัดในวันขึ้น 15 ค่ำ เดือน Bhadro (สิงหาคม/กันยายน) จัดขึ้นเนื่องในวันที่พระพุทธเจ้าเสด็จออกจากป่าปาริเลยยกะเพื่อนำสันติสุขมายังเหล่าศิษย์ที่ขัดแย้งกัน
***[[แรกนาขวัญ]]**: ในช่วงพระจันทร์ครึ่งดวงในเดือนพฤษภาคม จะมีโคสองตัวลากคันไถทอง ตามมาด้วยสตรีชุดขาวที่โปรยเมล็ด โดยเป็นวันฉลองที่พระพุทธเจ้าตรัสรู้ครังแรก
***เทศกาลช้าง**: พระพุทธเจ้ายกตัวอย่างถึงช้างป่าที่ไม่ถูกฝึกกับช้างที่ถูกฝึก พระองค์ตรัสว่าผู้ที่เพิ่งนับถือศาสนาพุทธควรมีความสัมพันธ์กับชาวพุทธที่นับถือมาก่อน เทศกาลนี้จัดขึ้นในวันเสาร์ที่สามของเดือนพฤศจิกายน
***[[Kandy Esala Perahera|เทศกาลฟัน]]**: ในประเทศศรีลังกา มีวัดที่เก็บฟันของพระพุทธเจ้า จัดขึ้นทุก ๆ ขึ้น 15 ค่ำ ในเดือนสิงหาคมทุก ๆ ปี
***[[วันสารทจีน]]**: "วันบรรพบุรุษ" ฉลองในวันแรกถึงวันที่ 15 ของเดือน 8 ตามจันทรคติ โดยเป็นวันที่สามเณรสำเร็จจากการเข้าพรรษา
***วันประสูติของอวโลกิเตศวร**: จัดในวันขึ้น 15 ค่ำ ในเดือนมีนาคม ตามแบบมหายานที่ประเทศทิเบตเกาหลี และจีน
***[[วันโพธิ์]]**: เป็นวันที่พระพุทธเจ้าได้รับการตรัสรู้

## อ้างอิง
กฤษณาสอนน้องคำฉันท์

**กฤษณาสอนน้องคำฉันท์** เป็นวรรณกรรมประเภทคำฉันท์ ส่วนใหญ่เป็นกาพย์ฉบังและกาพย์สุรางคนางค์ สันนิษฐานว่าพระยาราชสุภาวดีและพระภิกษุอินท์แต่งกฤษณาสอนน้องคำฉันท์ระหว่างที่พระยาราชสุภาวดีไปรับราชการที่เมืองนครศรีธรรมราช พราะยาราชสุภาวดีแต่งก่อนในตอนต้นแล้วอาราธนาพระภิกษุอินท์แต่งต่อตอนท้าย

กฤษณาสอนน้องคำฉันท์มีจุดมุ่งหมายเพื่อสอนกุลสตรีในสมัยนั้น มีเค้าโครงเรื่องมาจากมหาภารตะของอินเดีย เป็นเรื่องที่แต่งมาตั้งแต่สมัยกรุงศรีอยุธยาแล้ว แต่ต้นฉบับคงจะสูญหายไป พระยาราชสุภาวดี และพระภิกษุอินท์จึงแต่งขึ้นใหม่ ดังกล่าวไว้ตอนหนึ่งว่า

## ตัวอย่าง
* ความสัตย์และการมีกิริยาอัชฌาสัย

* พระคุณของบิดามารดาต่อบุตร

* สัตว์ตายเหลือเขาหนังคนตายเหลือความดีความชั่ว

## สำนวนโวหาร
ถ้อยคำเป็นคำพื้น ๆ จึงอ่านเข้าใจได้ง่าย

## คุณค่าของหนังสือ
* **ด้านวรรณคดี** หนังสือเรื่องนี้ สมเด็จพระมหาสมณเจ้า กรมพระปรมานุชิตชิโนรส ทรงนิพนธ์ขึ้นอีกสำนวนหนึ่งภายหลัง มีใจความคล้ายกัน
* **ด้านสังคม** หนังสือกฤษณาสอนน้องคำฉันท์เป็นวรรณคดีประเภทสอนใจเช่นเดียวกับสุภาษิต และเป็นเรื่องแสดงให้เห็นวัฒนธรรมของไทยที่สอนความประพฤติของสตรีและหน้าที่ของภรรยาที่ดี หนังสือเล่มนี้นับว่ามีอิทธิพลต่างความคิดของคนไทยมาก

## แหล่งข้อมูลอื่น

หมวดหมู่:วรรณคดีไทย
หมวดหมู่:คำฉันท์
หมวดหมู่:วรรณกรรมสมัยกรุงศรีอยุธยา
ลำตัด

thumb|การแสดงลำตัด
**ลำตัด** เป็นการแสดงที่มาจากการแสดงลิเกบันตนของมลายู ลำตัดจะมีลักษณะตัด และเฉือนกันด้วยเพลง (ลำ) การว่าลำตัดจึงเป็นการว่าเพลงรับฝีปากของฝ่ายชาย และฝ่ายหญิงโดยตรง มีทั้งบทเกี้ยวพาราสี ต่อว่า เสียดสี แทรกลูกขัด ลูกหยอด ให้ได้ความบันเทิงกัน สำนวนกลอนมีนัยยะออกเป็นสองแง่ ซึ่งเครื่องดนตรีที่ใช้ คือ กลองรำมะนา ฉิ่ง วิธีแสดงจะมีต้นเสียงร้องก่อน โดยส่งสร้อยให้ลูกคู่ร้องรับ แล้วจึงด้นกลอนเดินความว่า เมื่อลงลูกคู่ก็จะรับด้วยสร้อยเดิมพร้อมกับตีรำมะนา และฉิ่งเข้าจังหวะการร้องรับนั้นด้วย สามรถพบเห็นได้ในแถบภาคกลางโดยเฉพาะจังหวัดสุพรรณบุรี 

เพลงลำตัดเป็นเพลงพื้นบ้านภาคกลางชนิดหนึ่งของไทย ซึ่งนิยมร้องกันในเขตภาคกลาง (สุพรรณบุรี) ทั้งนี้ มีต้นตอมาจาก “ลิเกบันตน” ของชาวมลายู 
ในต้นรัชกาลที่ 5 แห่งกรุงรัตนโกสินทร์ โดยลิเกบันตนดังกล่าว มีรูปแบบของการการแสดงแยกออกเป็น 2 สาขา สาขาหนึ่ง เรียกว่า “ฮันดาเลาะ” และ “ลากูเยา” และลิเกบันตนลากูเยา มีลักษณะของการแสดงว่ากลอนสดแก้กัน โดยมีลูกคู่คอยรับ เมื่อต้นบทร้องจบ 

ต่อมาเมื่อมีการดัดแปลงกลายเป็นภาษาไทยทั้งหมด จึงเรียกกันว่า “ลิเกลำตัด” ในระยะแรก และเรียกสั้น ๆ ในเวลาต่อมาว่า “ลำตัด” ซึ่งมีลักษณะของเพลง และทำนองเพลงที่นำมาให้ลูกคู่รับโดยมากก็มักตัดมาจากเพลงร้องหรือเพลงดนตรีอีกชั้นหนึ่ง โดยเลือกเอาแต่ตอนที่เหมาะสมแก่การร้องนี้มาเท่านั้น ลำตัดเป็นการตั้งชื่อที่เหมาะสม เรียบง่าย มีความหมายรู้ ได้ดีมาก  กล่าวคือ ตามความหมายเดิม “ลำ” แปลว่า เพลง เมื่อนำมารวมกับคำว่า “ตัด” หมายถึง การนำเอาเพลงพื้นบ้านอื่น ๆ อีกหลายชนิดมา ตัดรวมเข้าเป็นบทเพลง เพื่อการแสดงลำตัด เช่น ตัดเอา เพลงเกี่ยวข้าว เพลงฉ่อย เพลงเรือ เพลงพวงมาลัย และ เพลงอีแซว เป็นต้น เข้ามาเป็นการละเล่นที่เรียกว่าลำตัด 

ไฟล์:ลำตัด.jpg|การแสดงลำตัด ณ สังคีตศาลา
ไฟล์:ลำตัดฝ่ายหญิง.jpg|การร้องของฝ่ายหญิง
ไฟล์:ร้องโต้ลำตัด.jpg|การร้องโต้ของฝ่ายชาย


หมวดหมู่:การแสดงพื้นบ้านภาคกลาง
วิทยาลัยการอาชีวศึกษาปทุมธานี สถาบันการอาชีวศึกษาภาคกลาง ๑

**วิทยาลัยการอาชีวศึกษาปทุมธานี** (อังกฤษ **: Patumthani Vocational Education College**) เป็นศูนย์กลางการบริหารและการเรียนการสอนของสถาบันการอาชีวศึกษาภาคกลาง ๑ ตั้งอยู่ในจังหวัดปทุมธานี โดยพัฒนามาจากศูนย์วิศวกรรมเกษตร ไทย-เยอรมัน" (Thai-German Agricultural Engineering Training Center) และศูนย์ฝึกอบรมวิศวกรรมเกษตร จนกระทั่งปัจจุบันกลายมาเป็นสถาบันการอาชีวศึกษาภาคกลาง ๑ ซึ่งเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)

## ประวัติ
วิทยาลัยการอาชีวศึกษาปทุมธานี (วกศ.ปทุมธานี) แรกเริ่มก่อตั้งโดยใช้ชื่อว่า ศูนย์วิศวกรรมเกษตร ไทย-เยอรมัน" (Thai-German Agricultural Engineering Training Center) และได้เปลี่ยนมาเป็น "ศูนย์ฝึกอบรมวิศวกรรมเกษตร" (ศวษ.) จัดตั้งขึ้นเป็นทางการตามข้อตกลงระหว่างรัฐบาลไทยและสหพันธ์สาธารณรัฐเยอรมัน โดยได้เริ่มเจรจาให้ความร่วมมือทางด้านเทคนิคและวิชาการ โดยมีวัตถุประสงค์เพื่อเป็นสถาบันการศึกษา และเปิดฝึกอบรมทางด้านเครื่องจักรกลเกษตร สำหรับกลุ่มเป้าหมายทุกระดับ โดยจัดตั้งขึ้นเมื่อ ปี พ.ศ. 2508 ใช้สถานที่ของโรงเรียนเกษตรกรรมปทุมธานี เป็นสถานที่ดำเนินการ 

ในเมื่อวันที่ 4 ธันวาคม 2511 ได้มีพระราชโองการประกาศจัดตั้ง "ศูนย์ฝึกอบรมวิศวกรรมเกษตร" ขึ้น อีกทั้งได้เริ่มก่อสร้างอาคาร สถานที่ทำงานเพิ่มเติมขึ้นที่ฟาร์มธนะรัตน์ บนพื้นที่ทั้งหมด 73 ไร่ 2 งาน 72 ตารางวา

ต่อมาเมื่อวันที่ 20 กันยายน 2520 กระทรวงศึกษาธิกาได้ประกาศให้ศูนย์ฝึกอบรมวิศวกรรมเกษตร เป็นสถานศึกษาระดับวิทยาลัย สังกัดกองวิทยาลัยเกษตรกรรม กรมอาชีวศึกษา กระทรวงศึกษาธิการ

ในวันที่ 19 พฤศจิกายน 2554 กระทรวงศึกษาธิการ จึงให้เปลี่ยนชือ "ศูนย์ฝึกอบรมวิศวกรรมเกษตร" เป็น วิทยาลัยการอาชีวศึกษาปทุมธานี" สถานศึกษาในสังกัดสำนักงานคณะกรรมการการอาชีวศึกษา กระทรวงศึกษาธิการ

จนกระทั่งปี พ.ศ. 2556 สำนักงานคณะกรรมการอาชีวศึกษา (สอศ.) ได้ประกาศจัดตั้ง "คณะกรรมการอาชีวศึกษา" เพื่อกำหนดหลักเกณฑ์การรวมและแยกสถาบันการศึกษาเพื่อจัดตั้งเป็น "สถานบันการอาชีวศึกษา จำนวน 19 แห่งทั่วไปประเทศ จึงมีผลทำให้ วิทยาลัยการอาชีวศึกษาปทุมธานี ยกฐานขึ้นเป็นสถาบันการอาชีวศึกษาภาคกลาง ๑ เป็นต้นมา

## เปิดสอน
ปัจจุบันทำการเรียนการสอน ดังนี้

#### หลักสูตรประกาศนียบัตรวิชาชีพ
รับนักเรียนจบ ม.3 เรียนต่อ 3 ปี
* สาขาวิชายานยนต์
* สาขาวิชาไฟฟ้ากำลัง
* สาขาวิชาคอมพิวเตอร์ธุรกิจ
* สาขาวิชาเกษตรศาสตร์
* สาขาวิชาการโรงแรม
* สาขาวิชาอิเล็กทรอนิกส์

#### หลักสูตรประกาศนียบีตรวิชาชีพชั้นสูง
รับนักเรียนจบ ม.6 หรือ ปวช. เรียนต่อ 2 ปี
* สาขาวิชาเทคนิคเครื่องกล
* สาขาวิชาไฟฟ้า
* สาขาวิชาคอมพิวเตอร์ธุรกิจ
*สาขาวิชาเทคโนโลยีสารสนเทศและการสือสาร
* สาขาวิชาช่างกลเกษตร
* สาขาวิชาการโรงแรม

#### หลักสูตรปริญญาตรี (ต่อเนื่อง)
## แหล่งข้อมูลอื่น
* เว๊บไซต์สำนักงานคณะกรรมการการอาชีวศึกษา 
* เว๊บไซต์สถาบันการอาชีวศึกษาภาคกลาง ๑ 
* เว๊บไซต์วิทยาลัย 
* องค์การเกษตรกรในอนาคตแห่งประเทศไทย
## อ้างอิง


ก
หมวดหมู่:สถานศึกษาในอำเภอเมืองปทุมธานี
ปทุมธานี
หมวดหมู่:วิศวกรรมเกษตร
ล้านนา

**ล้านนา** อาจหมายถึง:

* อาณาจักรล้านนา - รัฐชาติในประวัติศาสตร์
* ล้านนาไท 57 เมือง - หัวเมืองล้านนา
* แคว้นล้านนา - ประเทศราชของอาณาจักรรัตนปุระอังวะ
* อักษรธรรมล้านนา
* ศิลปะล้านนา
ปีช้าง

**อามุลฟีล** (, **ปี[[ช้าง]]**) เป็นหนึ่งในประวัติศาสตร์อิสลามที่อยู่ในช่วงค.ศ.570 มีรายงานว่า เป็นปีที่ศาสดามุฮัมมัด () ถือกำเนิด ชื่อนี้มีที่าจากเหตุการณ์ที่อับรอฮะ กษัตริย์ชาวเยเมนที่อยู่ภายใต้อำนาจของอาณาจักรอักซุม เตรียมช้างมาทำลายกะอ์บะฮ์ที่มักกะฮ์ 
 
นักโบราณคดีได้ค้นพบที่อาระเบียตอยใต้ สันนิษฐานว่าปีช้างน่าจะเกิดขึ้นในปีค.ศ. 569 หรือ 568 เป็นช่วงที่จักรวรรดิแซสซานิด โค่นล้มผู้นำของอาณาจักรอักซุม ในช่วงปีค.ศ.570. 

ปีนี้เป็นปีที่อัมมัร อิบน์ ยาซิรถือกำเนิดอีกด้วย

## เหตุการณ์
รายงานจากนักประวัติศาสตร์อิสลาม เช่นอิบน์ อิสฮาก เนกุสอับรอฮะได้สร้างโบสถ์ขนาดใหญ่ที่ซานา มีชื่อว่า *[[โบสถ์อัล-กอลิส|อัล-กุลัยส์]]* ซึ่งเป็นคำยืมมาจากภาษากรีก ( "โบสถ์")

ในสมัยก่อน ชาวอาหรับที่นับถือลัทธินอกศาสนา มาแสวงบุญกันที่มักกะฮ์ อับรอฮะได้พยายามที่จะนำพวกเขามาแสวงบุญที่โบสถ์แห่งนี้แทน และเรียกมุฮัมมัด อิบน์ คุซาลี ไปที่มักกะฮ์ กับติฮามะฮ์ให้เรียกร้องให้พวกเขามาที่อัล-กุลัยส์แทนเพราะที่นั่นคือสถานที่ที่ดีกว่าและบริสุทธิ์กว่าบ้านหลังอื่น

อิบน์ อิสฮาก กล่าวต่อว่า มีชายคนหนึ่งจากเผ่ากุเรชโมโห เพราะการกระทำเช่นนี้ จึงไปที่ซานาในตอนกลางคืน แล้วสร้างมลทินที่โบสถ์

เมื่ออับรอฮะรู้เรื่องนี้แล้ว จึงรู้สึกโมโหมาก แล้วนำทหาร 4,000 นาย ไปที่มักกะฮ์ โดยมีช้างขางที่ชื่อว่า"มะฮ์มูด"เป็นตัวนำทาง (และช้างอีกหลายตัว - บางรายงานกล่าวว่ามีช้างอยูประมาณ 8 เชือก) เพื่อที่จะทำลายกะอ์บะฮ์ เผ่าอาหรับบางเผ่าได้ต่อสู้กับเขา แต่กลับพ่ายแพ้ไป

เมื่อมาถึงชานเมืองมักกะฮ์ กองทัพของอับรอฮะได้ปล้นฝูงอูฐของอับดุลมุฏฏอลิบ ปู่ของนบีมุฮัมมัดไป 200 ตัว แล้วส่งทูตเข้ามาพบกับอับดุลมุฏฏอลิบ ผู้เป็นหัวหน้าชาวเมืองมักกะฮ์ เพื่อบอกจุดประสงค์ของการยกทัพมาครั้งนี้ว่า เรามาเพื่อถล่มทำลายกะอ์บะฮ์ อับดุลมุฏฏอลิบจึงขอเจรจากับอับรอฮะเป็นการส่วนตัว เมื่ออับดุลมุฏฏอลิบเข้าพบอับรอฮะ เขาก็ขอร้องให้อับรอฮะคืนอูฐที่ทหารปล้นไป อับรอฮะจึงแปลกใจเหตุใดจึงไม่ได้ขอร้องเรื่องกะอ์บะฮ์ อับดุลมุฏฏอลิบกล่าวว่า "อูฐเป็นของข้าพเจ้า ข้าพเจ้าจึงมาทวง ทว่ากะอ์บะฮ์เป็นของอัลลอฮ์ จึงเป็นหน้าที่ของพระองค์ที่จะพิทักษ์ หรือจะปล่อยให้ชะตาของมันอยู่ในมือของท่าน" อับรอฮะรู้สึกแปลกใจในคำตอบนั้น จึงคืนอูฐทั้งหมดให้อับดุลมุฏฏอลิบ

เมื่ออับดุลมุฏฏอลิบกลับไป ก็ป่าวประกาศให้ชาวมักกะฮ์หลบหนีออกจากเมืองแล้วไปซ่อนตัวตามภูเขาต่าง ๆ เพื่อไม่ให้ไพร่พลของอับรอฮะทำร้าย เมื่อกองทัพของอับรอฮะเข้ามาถึงมักกะฮ์ ก็ปรากฏว่ามีฝูงนกบินว่อนเหนือเมืองจนมืดฟ้ามัวดิน แล้วนกแต่ละตัวก็ทิ้งก้อนหินลงมา จนทำให้ไพร่พลของอับรอฮะล้มตายเป็นจำนวนมาก เหตุการณ์นี้ทำให้ชาวอาหรับเริ่มเกรงกลัวอัลลอฮ์อยู่ในใจ

## ชีอะฮ์
รายงานจากฮะดีษ อัลกาฟี เล่ม 1 อิหม่ามอะลีเกิดในปีที่ 30 ของปีช้าง และเสียชีวิตในปี ฮ.ศ.40

## ข้อมูลอื่น
เหตุการณ์นี้ถูกบันทึกในอัลกุรอาน ซูเราะฮ์ที่ 105 มีชื่อว่า *[[อัล-ฟีล]]* (, "ช้าง")

นักวิชาการบงท่านได้กล่าวว่าปีช้างน่าจะเกิดก่อนปี ค.ศ.570 อยู่ประมาณหนึ่งหรือสองทศวรรษ โดยมีหลักฐานจากอิบน์ ชิฮาบ อัล-ซุฮรีว่าเหตุการณ์นี้เกิดขึ้นก่อนที่พ่อของมุฮัมมัดจะถือกำเนิด

## ดูเพิ่ม
* ช้างศึก

## อ้างอิง

## แหล่งข้อมูลอื่น
* Page at Islamic-Awareness.org discussing the event

หมวดหมู่:ประวัติศาสตร์มักกะฮ์
หมวดหมู่:วันรำลึกถึงของชีอะฮ์
หมวดหมู่:อาระเบียในยุคก่อนศาสนาอิสลาม
หมวดหมู่:ประวัติศาสตร์ศาสนาอิสลาม
อิหร่านราชธรรม

**นิทานอิหร่านราชธรรม** เป็นนิทานซึ่งมุสลิมในสมัยกรุงศรีอยุธยาได้เข้าไปเล่าถวายต่อพระเจ้าแผ่นดิน และเนื่องด้วยนิทานเหล่านี้เป็นคติธรรมสำหรับกษัตริย์ผู้ปกครองแผ่นดินอย่างสูง จึงได้เป็นที่นิยมของคนไทยตลอดมา

เมื่อสถาปนากรุงรัตนโกสินทร์ขึ้น มีการทำนุบ้านเมืองให้คืนคงเป็นปกติ ได้มีการเขียนหนังสืออิหร่านราชธรรมขึ้นอีก จากความทรงจำของบรรดาผู้สูงอายุ เพื่อเก็บไว้ในหอพระสมุดหลวง หรือหอสมุดข้างที่ เป็นเรื่องที่พระเจ้าแผ่นดินจะเอามาอ่านได้ทุกเวลา 

ชื่อบุคคลต่าง ๆ ในหนังสือนี้ มีเพี้ยนไปจากชื่อเดิมของอิสลามและเปอร์เซียเป็นอย่างมาก เช่นว่า "พระเจ้าญัมชีด" ในหนังสืออิหร่านราชธรรมก็เรียกเสียเป็นอย่างไทย ๆ "พระเจ้ายมสิทธิ์" หรือ "พระเจ้าสุลัยมาน" ก็เรียกว่า "พระเจ้าสุราไลมาน" ให้ฟุ่มเฟือยไป เมือง "แบกแดด" ก็เรียกว่าเมือง "ปัทดาษ" เมือง "มะดาอิน" ก็เรียกว่า "มะดาวิน" "พระเจ้านูชิเรวารุดดีน" ก็เรียกว่า "พระเจ้าเนาวเสนวารวาดิน" ให้ฟังดูเพราะ

หมวดหมู่:นิทาน
หมวดหมู่:วรรณกรรมสมัยกรุงศรีอยุธยา
โกสต์อินเดอะเชลล์

**โกสต์อินเดอะเชลล์** (; ) เป็นการ์ตูนญี่ปุ่นแนววิทยาศาสตร์และปรัชญาที่ได้รับความนิยมอย่างสูง  ซึ่งแต่งขึ้นโดยชิโร มาซามูเนะ (士郎 正宗) ในรูปแบบหนังสือการ์ตูน ถูกปล่อยครั้งแรกในปี 1989 ภายใต้ชื่อ The Ghost in the Shell โดยการ์ตูนจะเป็นประเภท ทังโกบง จัดจำหน่ายโดย สำนักพิมพ์โคดันช

## เนื้อเรื่อง

## ตัวละคร

## รายชื่อตอน

## อ้างอิง


หมวดหมู่:มังงะ
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
น้ำมันประกอบอาหาร

thumb|น้ำมันมะกอก

**น้ำมันประกอบอาหาร** () คือ ส่วนประกอบในการทำอาหาร ซึ่งอาจทำจากไขมันของ พืช หรือสัตว์ โดยนำมาใช้ ทอด หรือ ผัด หรือ ผสมในน้ำสลัด

## ประเภทของน้ำมันประกอบอาหาร
### น้ำมันพืช

* น้ำมันถั่วเหลือง
* น้ำมันถั่วลิสง 
* น้ำมันมะกอก 
* น้ำมันรำข้าว
* น้ำมันปาล์ม
* น้ำมันดอกทานตะวัน

## น้ำมันจากสัตว์
* น้ำมันหมู


หมวดหมู่:น้ำมันประกอบอาหาร
เลนส์

**เลนส์** จากภาษาอังกฤษ **lens** อาจหมายถึง
* เลนส์ถ่ายภาพ อุปกรณ์ในการถ่ายภาพ
* เลนส์ วัตถุที่ใช้ในการรวมหรือกระจายแสง และใช้ภายในอุปกรณ์วิทยาศาสตร์เช่น กล้องจุลทรรศน์ หรือ กล้องส่องทางไกล
** เลนส์นูน เลนส์ที่ผิวโค้งออกด้านนอก ทำหน้าที่รวมแสง
** เลนส์เว้า เลนส์ที่ผิวโค้งเข้าด้านใน ทำหน้าที่กระจายแสง
* คอนแทคเลนส์ หรือ เลนส์สัมผัส อุปกรณ์ช่วยในการมองเห็น ทำหน้าที่เช่นเดียวกับแว่นตา
* เลนส์ตา หรือ แก้วตา อวัยวะภายในดวงตาช่วยในการโฟกัสวัตถุ

คำว่า lens ในภาษาฝรั่งเศส อ่านว่า *ล็อง* เป็นชื่อสถานที่ใน
* ประเทศฝรั่งเศส - Lens, Pas-de-Calais, France
** สโมสรฟุตบอลล็อง (RC Lens — แอร์เซล็อง) ตั้งอยู่ในเมืองล็อง ฝรั่งเศส
* ประเทศเบลเยียม - Lens, Belgium
* ประเทศสวิตเซอร์แลนด์ - Lens, Valais, Switzerland

หมวดหมู่:เลนส์
ความหมายโดยพยัญชนะ

**ความหมายโดยพยัญชนะ** เป็นความหมายของคำที่แปลมาโดยตรงจากคำต้นฉบับของภาษาอื่น ตัวอย่าง
* **[[เว็บเบราว์เซอร์]]** ชื่อเรียกของโปรแกรมค้นดูเว็บ มาจากคำว่า web browser ที่มีความหมายว่า ตัวค้นหาในเวิลด์ไวด์เว็บ มาจาก คำว่า web (เว็บ) คือ เวิลด์ไวด์เว็บ และ browser (เบราว์เซอร์) คือ ตัวค้นหา
* **[[นินจา]]** บุคคลที่ทำหน้าที่ลอบสังหารหรือแอบเก็บข้อมูล มาจากคำว่า 忍者 ที่มีความหมายว่า ผู้คงทน มาจากคำว่า 忍 (นิน) หมายถึง คงทน และ 者 (จา) หมายถึงบุคคล

หมวดหมู่:ภาษา
**อารินดา (Arinda) มีความหมายว่า ''สุดที่รัก**''

เยอรมัน แปลว่า เกราะ โล่ห์ของคนชั้นสูง

สเลวิค แปลว่า กระจ่าง สวย

อังกฤษ แปลว่า สวย
โนม ชอมสกี

**ดร. แอฟราม โนม ชอมสกี** (, ; เกิด 7 ธันวาคม ค.ศ. 1928) และยังมีชีวิตอยู่มาถึงทุกวันนี้เป็นนักภาษาศาสตร์ นักปรัชญา นักปริชานศาสตร์ และนักกิจกรรมทางการเมือง เป็นศาสตราจารย์เกียรติคุณประจำคณะภาษาศาสตร์และปรัชญา สถาบันเทคโนโลยีแมสซาชูเซตส์ (เอ็มไอที) ชอมสกีได้รับการยกย่องจากการให้กำเนิดทฤษฎี Transformative-Generative Grammar หรือเรียกสั้น ๆ ว่า Generative Grammar () ซึ่งถือกันทั่วไปว่าเป็นงานชิ้นสำคัญที่สุดของวงการภาษาศาสตร์ทฤษฎีในคริสต์ศตวรรษที่ 20 ชอมสกียังมีส่วนช่วยจุดประกายการปฏิวัติองค์ความรู้ในวิชาจิตวิทยาเกี่ยวกับปริชานผ่านทางงานปริทัศน์หนังสือ *Verbal Behavior* ของบี. เอฟ. สกินเนอร์ อันเป็นการท้าทายวิธีแบบพฤติกรรมศาสตร์ที่เคยครอบงำการศึกษาเรื่องจิตและภาษาในคริสต์ทศวรรษ 1950 วิธีศึกษาภาษาโดยแนวทางธรรมชาติของชอมสกียังมีผลกระทบต่อวิชาปรัชญาภาษาและปรัชญาจิตอีกด้วย นอกจากนี้ ชอมสกียังได้รับการยกย่องจากการก่อตั้งลำดับชั้นชอมสกี (Chomsky hierarchy) ซึ่งเป็นการจำแนกภาษารูปนัยออกเป็นลำดับชั้น ตามพลังในการก่อกำเนิดของแต่ละระดับ

ตั้งแต่คริสต์ทศวรรษ 1960 ชอมสกียังเป็นที่รู้จักในวงกว้างในฐานะผู้ไม่เห็นด้วยกับอำนาจรัฐและนักอนาธิปัตย์ จากการเคลื่อนไหวทางการเมือง และการวิพากษ์ที่เขามีต่อนโยบายต่างประเทศของทั้งสหรัฐอเมริกาและรัฐบาลอีกหลายประเทศ ชอมสกีเรียกตนเองว่าเป็นนักสังคมนิยมเสรี ผู้เห็นพ้องกับแนวคิดอนาธิปัตย์-สหภาพนิยม

## อ้างอิง

## บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  also available, in part, on chomsky.info .
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* (facsimile copy of Lukes's THES article, together with some of the correspondence it provoked, including from Ralph Miliband, Ken Coates and others, with Chomsky's response)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* นอม ชอมสกีที่คนไทยควรรู้จัก: นักภาษาศาสตร์ นักวิจารณ์สังคมผู้ท้าทายความอยุติธรรมในโลก  โดย ทอง บรรณารักษ์
* สัมภาษณ์นอม ชอมสกี: ปัญญาชน - 29 สิงหาคม 2003 แปลโดย ภัควดี วีระภาสพงษ์
* chomsky.info : The Noam Chomsky Website
* Noam Chomsky  ที่ MIT
* หน้า Noam Chomsky ที่ Academia.edu 
* 
* Noam Chomsky  ที่ Zmag
* Talks by Noam Chomsky  at A-Infos Radio Project
* สัมภาษณ์เกี่ยวกับสิทธิมนุษยชน โดยคณะนักวิชาการ (ภาษาอังกฤษ และมีข้อความบรรยายฝรั่งเศส) – 2009
* แฟ้มสื่อเกี่ยวกับ Chomsky ที่ Internet Archive
* บทความ  และ วิดีโอ  ที่กล่าวถึง Noam Chomsky ที่ AnarchismToday.org
* The Political Economy of the Mass Media ตอนที่ 1
* 

หมวดหมู่:นักปรัชญาในคริสต์ศตวรรษที่ 20
หมวดหมู่:นักปรัชญาในคริสต์ศตวรรษที่ 21
หมวดหมู่:นักภาษาศาสตร์
หมวดหมู่:นักสังคมศาสตร์
หมวดหมู่:ชาวอเมริกันเชื้อสายยิว
หมวดหมู่:นักสังคมนิยมแบบอิสรนิยม
หมวดหมู่:บุคคลจากสถาบันเทคโนโลยีแมสซาชูเซตส์
หมวดหมู่:โนม ชอมสกี
รางวัลโนเบลสาขาฟิสิกส์

**รางวัลโนเบลสาขาฟิสิกส์** (, ) เป็นรางวัลโนเบลหนึ่งใน 5 สาขา ริเริ่มโดยอัลเฟรด โนเบล ตั้งแต่ ค.ศ. 1895 โดยราชบัณฑิตยสถานวิทยาศาสตร์สวีเดน ประเทศสวีเดน เป็นผู้คัดเลือกผู้รับรางวัล ซึ่งมีผลงานวิจัยด้านฟิสิกส์อย่างโดดเด่น มีพิธีมอบเป็นครั้งแรก เมื่อ ค.ศ. 1901 พิธีมอบรางวัลมีขึ้นในวันที่ 10 ธันวาคมของทุกปี ซึ่งตรงกับวันคล้ายวันเสียชีวิตของโนเบล

## รายนามผู้ได้รับรางวัล
### พ.ศ. 2444 – 2468 (ค.ศ. 1901 – 1925)

### พ.ศ. 2469 – 2493 (ค.ศ. 1926 – 1950)

### พ.ศ. 2494 – 2518 (ค.ศ. 1951 – 1975)

### พ.ศ. 2519 – 2543 (ค.ศ. 1976 – 2000)

### พ.ศ. 2544 – ปัจจุบัน (ค.ศ. 2001 – ปัจจุบัน)

## อ้างอิง

## แหล่งข้อมูลอื่น
* มูลนิธิโนเบล - เว็บไซต์อย่างเป็นทางการ
* ผู้ได้รับรางวัลโนเบลสาขาฟิสิกส์


โนเบลสาขาฟิสิกส์
หมวดหมู่:รายชื่อเกี่ยวกับวิทยาศาสตร์และเทคโนโลยี
ประเทศซานมารีโน

**ซานมารีโน** () หรือชื่อทางการคือ **สาธารณรัฐซานมารีโน** (; ) และอีกชื่อหนึ่งคือ **สาธารณรัฐอันสงบสุขยิ่งซานมารีโน** () เป็นประเทศขนาดเล็ก (และจุลรัฐยุโรป) ในยุโรปใต้บนเทือกเขาแอเพนไนน์ เป็นประเทศที่ไม่มีทางออกสู่ทะเล เนื่องจากพรมแดนถูกล้อมรอบทุกด้านโดยประเทศเดียว คือประเทศอิตาลี  ซานมารีโนมีพื้นที่มากกว่า  และมีประชากร 33,562 คน

## ประวัติศาสตร์
ตามตำนานแล้ว สาธารณรัฐซานมารีโนมีประวัติศาสตร์ย้อนไปถึง พ.ศ. 844 โดยช่างหินชาวคริสต์คนหนึ่ง ชื่อว่ามารีนุส ได้หนีการตามล่าทางศาสนา มาหลบภัยและตั้งถิ่นฐานบริเวณมอนเตตีตาโน ซึ่งเป็นที่ตั้งของซานมารีโนในปัจจุบัน มารีนุสภายหลังได้รับแต่งตั้งเป็นนักบุญ ซึ่งเป็นที่มาของชื่อ (ซานมารีโน แปลว่านักบุญมารีนุส ในภาษาอิตาลี) ซานมารีโนถือเอาวันที่ 3 กันยายน พ.ศ. 844 เป็นวันก่อตั้งสาธารณรัฐ

ซานมารีโนสามารถรักษาเอกราชไว้ได้เกือบตลอดประวัติศาสตร์ เนื่องจากตั้งอยู่บนภูเขาสูงยากแก่การเข้าถึง และความขาดแคลนทรัพยากร ในช่วงการรวมชาติอิตาลี ซานมารีโนได้เป็นที่ลี้ภัยของนักปฏิวัติที่สนับสนุนการรวมชาติ ทำให้ในเวลาต่อมา อิตาลีภายหลังการรวมชาติได้ลงนามสนธิสัญญายอมรับเอกราชของซานมารีโน

ในสงครามโลกครั้งที่หนึ่ง ซานมารีโนประกาศสงครามกับออสเตรีย-ฮังการีในวันที่ 3 มิถุนายน พ.ศ. 2458 หลังจากที่อิตาลีประกาศสงครามในวันที่ 23 พฤษภาคม ซานมารีโนเข้าเป็นสมาชิกคณะมนตรียุโรปใน พ.ศ. 2531 และสหประชาชาติใน พ.ศ. 2535

## การเมือง
ประเทศซานมารีโนมีการปกครองแบบสาธารณรัฐโดยสภาผู้แทนราษฎรจะเลือกตัวแทนจากสภามาจำนวน 2 คน มาเป็นผู้สำเร็จราชการร่วม หรือประมุขของประเทศอยู่ในตำแหน่งวาระ 6 เดือน และสภาผู้แทนราษฎรจะเลือกคณะรัฐบาล มาบริหารประเทศวาระละ 5 ปี

## การแบ่งเขตการปกครอง
thumb|เขตการปกครองของซานมารีโน|350px
ซานมารีโนแบ่งเขตการปกครองออกเป็น 9 เทศบาล () ซึ่งยังมีฐานะเป็นเมืองด้วย ดังนี้

เมืองที่ใหญ่ที่สุดของสาธารณรัฐคือ โดกานา (Dogana) ซึ่งไม่ได้เป็นเทศบาลที่ปกครองตนเองแต่เป็นพื้นที่ของเทศบาลเมืองแซร์ราวัลเล

## ภูมิศาสตร์
ซานมารีโนถูกล้อมรอบด้วยประเทศอิตาลี ภูมิประเทศส่วนใหญ่อยู่บนเทือกเขาแอเพนไนน์ โดยจุดที่สูงที่สุดอยู่ที่มอนเตตีตาโน ซึ่งสูงกว่าระดับน้ำทะเล 755 เมตร ซานมารีโนไม่มีพื้นน้ำสำคัญใด ๆ ภูมิอากาศของซานมารีโนเป็นแบบเมดิเตอร์เรเนียน

## ประชากร
ซานมารีโนมีประชากรเกือบสามหมื่นคน โดยประชากรส่วนใหญ่นับถือคริสต์ศาสนานิกายโรมันคาทอลิก มีภาษาอิตาลีเป็นภาษาหลัก

## เศรษฐกิจ
ซานมารีโนไม่ได้เป็นสมาชิกสหภาพยุโรป แต่ก็ร่วมใช้สกุลเงินยูโร ก่อนหน้านั้น ลีราซานมารีโนเป็นสกุลเงินของซานมารีโน ซึ่งผูกค่าอัตราแลกเปลี่ยนไว้กับลีราอิตาลี มากกว่าครึ่งหนึ่งของจีดีพีมาจากการท่องเที่ยว อุตสาหกรรมอื่นของประเทศได้แก่การธนาคาร อิเล็กทรอนิกส์ และเซรามิก นอกจากนี้ซานมารีโนยังมีรายได้จากการขายสแตมป์อีกด้วย

## อ้างอิง

## แหล่งข้อมูลอื่น

* 
* 
* 


ซานมารีโน
หมวดหมู่:รัฐและดินแดนที่ก่อตั้งในคริสต์ศตวรรษที่ 4
ซ
ซ
ศีล

**ศีล** () หรือ **สีล** () คือข้อปฏิบัติตนขั้นพื้นฐานในทางพระพุทธศาสนา เพื่อควบคุมความประพฤติทางกายและวาจาให้ตั้งอยู่ในความดีงามมีความปกติสุข เพื่อให้เป็นกติกาข้อห้ามที่ใช้แก้ปัญหาขั้นพื้นฐาน 5 ปัญหาหลัก  ซึ่งทำให้เกิดความสงบสุข และ ไม่มีการเบียดเบียนซึ่งกันและกันในสังคม

ประโยชน์ของศีลในขั้นพื้นฐานคือทำให้กาย วาจา ใจ  สงบไม่เบียดเบียนตนเองและผู้อื่น ทำให้สามารถที่จะทำให้จิตสงบได้ง่ายในการทำสมาธิ ในระดับของบรรพชิต ศีลจะมีจำนวนมาก เพื่อกำกับให้พระภิกษุสงฆ์สามเณรสามารถครองตนในสมณภาวะได้อย่างสมบูรณ์ และเอื้อต่อการประพฤติพรหมจรรย์ในขั้นสูงต่อไปได้

ความหมายของศีลนั้นแปลได้หลายความหมาย โดยศัพท์แปลว่า ความปกติของกายและวาจา กล่าวคือความปกติตามระเบียบวินัย, ปกติมารยาทที่สะอาดปราศจากโทษ, ข้อปฏิบัติในการเว้นจากความชั่ว, ข้อปฏิบัติในการฝึกหัดกายวาจาให้ดียิ่งขึ้น, ความสุจริตทางกายวาจาและอาชีพ และยังมักใช้เป็นคำเรียกอย่างง่ายสำหรับคำว่า "อธิสีลสิกขา" อันได้แก่ข้อปฏิบัติขั้นต้นเพื่อการฝึกตนในทางพระพุทธศาสนาด้วย

## ระดับของศีลในทางพระพุทธศาสนา
ศีล แบ่งเป็น 3 ระดับ คือ จุลศีล (ศีลอย่างน้อย) ได้แก่ คหัฏฐศีลทั้ง 2 คือ ศีล 5 และอาชีวัฏฐมกศีล มัชฌิมศีล (ศีลอย่างกลาง) ได้แก่ บรรพชาศีลทั้ง 2 คือได้แก่อัฏฐศีล และทสศีล มหาศีล (ศีลอย่างสูง) ได้แก่ อุปสมบททั้ง 2 คือ ภิกษุณีวินัย และภิกษุวินัย

# ปัญจศีล (ศีล 5) หรือเรียกว่า นิจจศีล (คือถือเนืองนิจ)
# อาชีวัฏฐมกศีล
# อัฏฐศีล (ศีล 8) หรือเรียกว่าอุโบสถศีล (ศีลอุโบสถ)
# ทสศีล (ศีล 10)
# ภิกษุณีวินัย (ศีล 311 ถ้าเป็นฝั่งมหายานอาจมี 348 ข้อ)
# ภิกษุวินัย (ศีล 227 ถ้าเป็นฝั่งมหายานอาจถือ 250 ข้อ)

ระดับแห่งศีลที่ต่างกัน เพราะระดับของสัมมาอาชีวะต่างกัน กล่าวคือ ระดับของศีลคือระดับขั้นของการใช้ปัจจัยบริโภค เท่าที่จำเป็นในการดำเนินชีวิต

#ศีล 5 คือเสพโดยไม่เบียดเบียน 
#อาชีวัฏฐมกศีล แสวงหาทรัพย์อย่างไม่เป็นเหตุให้ผู้อื่นเดือดร้อนจากการแสวงหาทรัพย์นั้น
#อุโบสถศีล คือ การไม่เสพกามคุณ เพราะมนุษย์ไม่เสพกามคุณ ก็ไม่เสียชีวิตเพราะอดตาย
#ทสศีล คือ การดำรงชีวิต อย่างนักบวชแท้จริง คือไม่สะสมลาภมีเงินและทอง ดุจฆราวาส แต่ดำรงชีวิตได้ด้วยการขอ อันเป็นเหตุให้ระวังการปฏิพฤติให้ดี ให้สมกับที่ชาวบ้านให้
#ภิกษุณีวินัย และ ภิกษุวินัย คือการดำรงค์ชีวิตที่ประหยัด เหมาะสม คุ้มค่า ไม่เดือดร้อนทายกผู้ให้ รักษาปัจจัยที่ทายกให้แล้ว พอเพียงเท่าที่มี มีระเบียบที่ไม่หนักใจผู้ให้
#ธุดงค์ แม้จะไม่จัดเป็นศีลหรือวินัย เพราะไม่ใช่สิ่งที่พระพุทธองค์ทรงบังคับให้ทำ แต่ก็ไม่ทรงห้าม เพราะเป็นสิ่งที่ปฏิบัติได้ยากและลำบาก ทรงสรรเสริญผู้ปฏิบัติ จัดเป็นการควบคุมการใช้ปัจจัยสี่งที่อุกฤตที่สุด

## อ้างอิง
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". 

หมวดหมู่:ศีล
อาณัติ บุนนาค

**อาณัติ บุนนาค** (2 สิงหาคม พ.ศ. 2466 — 18 กรกฎาคม พ.ศ. 2527) อดีตช่างภาพส่วนพระองค์ ในพระบาทสมเด็จพระเจ้าอยู่หัวภูมิพลอดุลยเดช เป็นช่างภาพประจำพระองค์คนแรก ตั้งแต่ปี พ.ศ. 2489 จนเกษียณอายุราชการเมื่อปี พ.ศ. 2526 ทำหน้าที่ในฐานะช่างภาพประจำพระองค์และหัวหน้าส่วนช่างภาพส่วนพระองค์เป็นเวลานานเกือบ 40 ปี ได้ตามเสด็จฯ เพื่อบันทึกภาพพระราชกรณียกิจในโอกาสต่าง ๆ ไว้มากมาย สมาคมถ่ายภาพแห่งประเทศไทย ในพระบรมราชูปถัมภ์ ได้มอบเกียรตินิยม Hon.ES.P.S.T. ให้เมื่อวันที่ 8 สิงหาคม พ.ศ. 2518

thumb|ภาพดอกไม้แห่งหัวใจ ถ่ายโดย อาณัติ บุนนาค
**ภาพดอกไม้แห่งหัวใจ**  เป็นผลงานอันสำคัญภาพหนึ่งของนายอาณัติ บุนนาค หัวหน้าช่างภาพส่วนพระองค์ท่านนี้ ภาพดอกไม้แห่งหัวใจคือภาพแม่เฒ่าตุ้ม จันทนิตย์ ขณะอายุ 102 ปี (แม่เฒ่าตุ้ม ถึงแก่กรรมในปี พ.ศ. 2501 เมื่ออายุ 105 ปี) ชาวจังหวัดนครพนมที่มาเฝ้ารับเสด็จฯ เมื่อวันที่ 13 พฤศจิกายน พ.ศ. 2498 ภาพนี้นับเป็นภาพที่ประทับใจของคนไทยทั่วทั้งประเทศ ที่พระเจ้าอยู่หัวของคนไทยมีพระจริยาวัตรอันงดงามหาที่เปรียบใด ๆ มิได้

นายอาณัติ บุนนาค เป็นบุตร เจ้าหมื่นสรรเพธภักดี (อาคม บุนนาค, นามเดิมว่า อั้น)  กับนางนลินี (นามเดิมว่า แนม) ธิดาพระยาสุรพันธ์พิสุทธิ์ (เทียน บุนนาค)   สมรสกับนางดารา บุนนาค (สกุลเดิม "เดอ เยซูซ์") มีบุตรสองคน คือ นายศุภกร บุนนาค และนางอรนิตย์ บุนนาค] (ปุตระเศรณี) 

## เครื่องราชอิสริยาภรณ์

## อ้างอิง

* หนังสือพิมพ์พระราชทานแจกในงานพระราชทานเพลิงศพ อาณัติ บุนนาค

หมวดหมู่:การถ่ายภาพ
หมวดหมู่:นักถ่ายภาพชาวไทย
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:สกุลบุนนาค
หมวดหมู่:บุคคลจากโรงเรียนเซนต์คาเบรียล
หมวดหมู่:ข้าราชการพลเรือนชาวไทย
จักรี

**จักรี** อาจหมายถึง
* ราชวงศ์จักรี เป็นราชวงศ์ที่ปกครองประเทศไทย ต่อจากสมเด็จพระเจ้าตากสินมหาราช 
* พระยาจักรี
ธรรม

**ธรรม** หมายถึง สภาพที่ทรงไว้, ธรรมดา, ธรรมชาติ, สภาวธรรม, สัจจธรรม, ความจริง; เหตุ, ต้นเหตุ; สิ่ง, ปรากฏการณ์, ธรรมารมณ์, สิ่งที่ใจคิด; คุณธรรม,ความดี, ความถูกต้อง, ความประพฤติชอบ; หลักการ, แบบแผน, ธรรมเนียม, หน้าที่; ความชอบ, ความยุติธรรม; พระธรรม, 
ท่านพุทธทาสภิกขุ ให้คำนิยามไว้ในหนังสือของท่านว่า ธรรม มีความหมายที่ยิ่งใหญ่ ไม่สามารถหาคำพูดที่เป็นภาษาของมนุษย์มานิยามได้ แต่ขอนิยามให้เข้าใจพอสังเขปไว้ด้วยความว่า หน้าที่ เพราะไม่มีสิ่งใดในสากลโลกที่ไม่มีหน้าที่ ธรรมนั้นคือความเที่ยงธรรม ยุติธรรม ในหลักธรรมนั้น

## พระธรรมในศาสนาพุทธ

ศาสนาพุทธเรียกธรรมว่าพระธรรม คือหลักความเป็นไปของโลก เน้นความจริงที่เกิดขึ้นกับโลก การเกิด ดับ ไม่มุ่งเน้นความสบาย พระพุทธศาสนาสอนให้มุ่งเน้นในส่วนที่โลกกำลังดำเนินอยู่ เกี่ยวพัน เกี่ยวข้องกับระบบทั้งมวล เราอยู่ในจักรวาล ก็ย่อมดำเนินตามระบบของจักรวาล เราอยู่ในโลกก็ย่อมดำเนินตามระบบของโลก ทุกอย่างล้วนเกี่ยวข้องกับธรรมชาติ ธรรมชาติก็คือระบบ ทุกอย่างพัวพันกับระบบ พระพุทธเจ้าสอนให้รู้จักระบบ และอยู่บนระบบได้อย่างเป็นสุข รู้ทันระบบ ดำเนินอยู่ในระบบได้อย่างเป็นสุข ไม่ระแวงกับระบบ แต่สามารถอยู่ในขณะที่ระบบกำลังกลั่นแกล้งเราได้ อยู่กับธรรมชาติ ได้อย่างเป็นสุข รู้ทางพ้นจากทุกข์ หรือพ้นจากระบบได้ในทางที่ถูกต้อง เหมาะสม นี่คือ หลักธรรมในพระพุทธศาสนาที่แท้จริง
ในพระไตรปิฎกของพุทธศาสนาจะพบคำว่า **ธรรมและวินัย** ควบกันไปเช่นพระพุทธเจ้า ตรัสไว้ว่า 

คำว่า ธรรม สมเด็จพระพุทธโฆษาจารย์ (ประยุทธ์ ปยุตฺโต) และหลวงพ่อพุทธทาสกล่าวว่า คือ
# ธรรมชาติ
# กฎของธรรมชาติ
# หน้าที่ตามกฎของธรรมชาติ
# การได้รับผลตามกฎของธรรมชาติ
คำว่า ธรรม นั้น สมเด็จพระพุทธโฆษาจารย์ (ประยุทธ์ ปยุตฺโต)กล่าวไว้ว่า คือ สภาพที่ทรงไว้, ธรรมดา, ธรรมชาติ สภาวะธรรม, สัจธรรม, ความจริง, เหตุ, ต้นเหตุ, สิ่ง, ปรากฏการณ์ ฯลฯ

## อ้างอิง

หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
สุพรรณบุรี (แก้ความกำกวม)

**สุพรรณบุรี** สามารถหมายถึง
* จังหวัดสุพรรณบุรี จังหวัดหนึ่งในภาคกลางของประเทศไทย
* อำเภอเมืองสุพรรณบุรี อำเภอหนึ่งในจังหวัดสุพรรณบุรี
* เทศบาลเมืองสุพรรณบุรี
* สถานีรถไฟสุพรรณบุรี
* ทางรถไฟสายสุพรรณบุรี
* เมืองสุพรรณบุรี เมืองในประวัติศาสตร์ไทยปกครองโดยราชวงศ์สุพรรณภูมิ
* แม่น้ำสุพรรณบุรี หรือแม่น้ำท่าจีน ช่วงที่ไหลผ่านจังหวัดสุพรรณบุรี
* สโมสรฟุตบอลสุพรรณบุรี

หมวดหมู่:หน้าแก้ความกำกวมชื่อสถานที่
โอมาร์ คัยยาม

**โอมาร์ คัยยาม** (18 พฤษภาคม ค.ศ. 1048 - 4 ธันวาคม ค.ศ. 1131; เปอร์เซีย **عمر خیام**) เกิดในเมืองเนชาปูร เมืองหลวงของเขตการปกครองคุรอซาน ในเปอร์เซีย (ประเทศอิหร่าน)

โอมาร์ คัยยาม เป็นกวี นักปราชญ์ นักดาราศาสตร์ นักคณิตศาสตร์ และแพทย์ชาวเปอร์เซียที่ได้รับอิทธิพลจากอะบู เรฮัน อัลบิรูนีและอวิเซนนา เขาเป็นผู้ประพันธ์รุไบยาตอันลือชื่อ โดยผลงานของเขาเป็นต้นแบบของผลงานของอัตตาร์แห่งเนชาปูร คัยยามมีชื่อในภาษาอาหรับว่า "ฆิยาษุดดีน อะบุลฟาติฮฺ อุมัร บิน อิบรอฮีม อัลคอยยาม" (غياث الدين ابو الفتح عمر بن ابراهيم خيام نيشابوري) คำว่า "คัยยาม" (خیام) เป็นคำยืมจากภาษาอาหรับ มีความหมายว่า "ผู้สร้างกระโจมพัก" 

มะลิกชาห์ ญะลาลุดดีน กษัตริย์ราชวงศ์สัลจูกได้มีรับสั่งให้คัยยามมาที่หอดูดาวแห่งใหม่ในเมืองเรย์ (Ray) ในราวปี 1074 เพื่อปฏิรูปแก้ไขปฏิทินสุริยคติที่ใช้ในอิหร่านเป็นเวลานาน คัยยามได้นำเสนอปฏิทินที่มีความถูกต้องแม่นยำและตั้งชื่อว่า อัตตารีค อัลญะลาลีย์ (เพื่อเป็นเกียรติแก่กษัตริย์ญะลาลุดดีน) ซึ่งมีความผิดพลาดเพียงวันเดียวในรอบ 3770 ปี และมีความถูกต้องเหนือกว่าปฏิทินกริกอเรียนที่มีความผิดพลาด 1 วันใน 3330 ปี

## โอมาร์ คัยยาม และบทกวีรุไบยาต

thumb|โอมาร์ คัยยาม

## หนังสือที่โอมาร์ คัยยามแต่ง

## เกียรติประวัติ
* ได้รับเกียรติตั้งเป็นชื่อหลุมบนดวงจันทร์ ในปี 1970
* ได้รับเกียรติตั้งเป็นชื่อดาวเคราะห์น้อย *3095 Omar Khayyam* ซึ่งค้นพบโดย Lyudmila Zhuravlyova ในปี 1980
* ได้รับการกย่องจากองค์การวิทยาศาสตร์และวัฒนธรรมแห่งสหประชาชาติ หรือ ยูเนสโกให้เป็น“บุคคลสำคัญของโลก”ในปี 2000 พร้อมกับสมเด็จพระศรีนครินทราบรมราชชนนีและปรีดี   พนมยงค์
## อ้างอิง

หมวดหมู่:บุคคลที่เกิดในปี พ.ศ. 1591
หมวดหมู่:นักเขียนชาวอิหร่าน
หมวดหมู่:นักคณิตศาสตร์ชาวอิหร่าน
หมวดหมู่:นักดาราศาสตร์ชาวอิหร่าน
หมวดหมู่:แพทย์ชาวอิหร่าน
หมวดหมู่:บุคคลจากนีชอบูร์
รุไบยาต

**รุไบยาต** () เป็นคำในภาษาเปอร์เซีย ยืมมาจากภาษาอาหรับ "รุบาอียาต" หมายถึง บทกวี ชนิดหนึ่งซึ่งในหนึ่งบทมีสี่บาท

รุไบยาตที่รู้จักกันดี คือ รุไบบาตของโอมาร์ คัยยาม

หมวดหมู่:ภาษาเปอร์เซีย
หมวดหมู่:ฉันทลักษณ์
ฟล็อก

**ฟล็อก** () เป็นเว็บเบราว์เซอร์ที่ยุติการบริการใช้งาน ซึ่งบริการเครือข่ายสังคมและ Web 2.0 ที่สร้างให้เข้ากับส่วนต่อประสานกับผู้ใช้
ฟล็อกรุ่นแรกใช้ Gecko เร็นเดอริงเอนจิน HTML ของมอซิลลา
รุ่นที่ 2.6.2 ที่เผยแพร่ในวันที่ 27 มกราคม ค.ศ. 2011 เป็นรุ่นสุดท้ายที่มีฐานจากมอซิลลา ไฟร์ฟ็อกซ์
หลังจากรุ่นที่ 3 เป็นต้นมา ฟล็อกได้ใช้โครเมียมและเร็นเดอริงเอนจินเว็บคิตพัฒนาเว็บไซต์ของตนเอง

การสนับสนุนของเบราว์เซอร์นี้ได้สิ้นสุดลงตั้งแต่เดือนเมษายน ค.ศ. 2011

## คำตอบรับ
**[[Download.com]]* ให้คะแนน 5 จากคะแนนเต็ม 5
**[[PC World (magazine)|PC World]]* จัดให้อยู่ในอับดับ 6 ของ *list of the 100 best products of 2008*

## อ้างอิง

## แหล่งข้อมูลอื่น
*

หมวดหมู่:เว็บเบราว์เซอร์
ฟล็อก (แก้ความกำกวม)

**ฟล็อก** สามารถหมายถึง

* ฟล็อก ชื่อเว็บเบราว์เซอร์ 
* ฟล็อกซ์ พรรณไม้ชนิดหนึ่ง พุ่มเตี้ย ดอกสีชมพู
ละติน

**ละติน** หรือ **ลาติน** (Latin) อาจหมายถึง
* ภาษาละติน เป็นภาษาโบราณที่ใช้กันในหมู่ชาวโรมันหรือในเอกสารทางการของนครรัฐวาติกัน
* อักษรละตินหรืออักษรโรมัน เป็นอักษรที่เขียนภาษาต่าง ๆ หลายภาษาในยุโรป เช่น ภาษาอังกฤษ
* ลาตินอเมริกา หรือ บริเวณในทวีปอเมริกาใต้
* เพลงละติน (Latino) เพลงลาติน แนวเพลงลาติน
กรีก

**กรีก** (Greek) อาจหมายถึง

* ภาษากรีก ภาษาหลักที่ใช้ในประเทศกรีซ
* ชาวกรีก คนที่อาศัยอยู่ในประเทศกรีซ
* ปรัชญากรีก แนวคิดปรัชญาที่พัฒนาจากชาวกรีก
* อักษรกรีก อักษรที่ชาวกรีกประดิษฐ์ขึ้นเพื่อใช้เขียนภาษากรีก โดยได้พื้นฐานมาจากอักษรฟินิเชีย
* จักรวรรดิกรีก เขตการปกครองของกรีกในสมัยโบราณ ครอบคลุมอาณาบริเวณในยุโรปแผ่มาถึงเอเชียกลาง
* อารยธรรมกรีก อารยธรรมในยุคโบราณที่เริ่มต้นโดยชาวกรีก เป็นพื้นฐานของอารยธรรมตะวันตกในปัจจุบัน

นอกจากนี้อาจหมายถึง
* ประเทศกรีซ ประเทศที่ตั้งอยู่ทางตะวันออกเฉียงใต้ของยุโรป โดยเฉพาะในยุคโบราณ

ความหมายอื่น
* กรีก (Grieg) นามสกุลของชาวนอร์เวย์หรือเดนมาร์ก
** เอ็ดเวิร์ด กรีก (Edvard Grieg) คีตกวีชาวนอร์เวย์
* กรีก (Greig) หรือ เกร็ก (Gregg) ชื่อหรือนามสกุลของชาวสกอตแลนด์ กร่อนมาจากชื่อ Gregory หรือ Gregor ซึ่งมาจากภาษากรีก "Γρηγόριος" (Grēgorios)
เขต

**เขต** อาจหมายถึง
* อาณาเขต หรือบริเวณการปกครอง
* เขต หน่วยการปกครองในกรุงเทพมหานคร แบ่งออกเป็น 50 เขต
* เขต การจำแนกสิ่งมีชีวิตที่อยู่เหนืออาณาจักรขึ้นไป
ซอฟต์แวร์จำกัดสิทธิ์

**ซอฟต์แวร์จำกัดสิทธิ์** หรือ **ซอฟต์แวร์กรรมสิทธิ์** คือ ซอฟท์แวร์ที่จำกัดสิทธิ์ผู้ใช้ในการใช้งาน ทำซ้ำ ดัดแปลง หรือ เผยแพร่ ซึ่งถูกจำกัดสิทธิ์ตามเงื่อนไขการใช้งานที่เจ้าของหรือผู้จัดทำซอฟต์แวร์กำหนด โดยการใช้กลไกของระบบกฎหมายลิขสิทธิ์และทรัพย์สินทางปัญญา เป็นเครื่องมือในการสงวนสิทธิ์และกำหนดเงื่อนไขการใช้งาน ซึ่งถ้าหากเงื่อนไขการใช้งานนั้นระบุไม่ให้ใช้งาน ทำซ้ำ ดัดแปลง หรือ เผยแพร่อย่างเสรี ก็จะกลายเป็นซอฟต์แวร์จำกัดสิทธิ์

ตัวอย่างของซอฟต์แวร์จำกัดสิทธิ์ที่เป็นที่รู้จัก เช่น ไมโครซอฟท์ วินโดวส์ หรือ อะโดบี โฟโตชอป

คำว่า "โพรไพรเอทารีซอฟต์แวร์" เป็นคำจำกัดความที่ทางมูลนิธิซอฟต์แวร์ได้สร้างขึ้นเพื่อใช้อธิบายถึงซอฟต์แวร์ที่ไม่ใช่ซอฟต์แวร์เสรี เพื่อ ไว้เรียกเปรียบเทียบกับซอฟต์แวร์เสรี หรือ ซอฟต์แวร์ที่เปิดให้ผู้อื่นใช้งาน แจกจ่าย และดัดแปลงแก้ไขได้

ในประเทศไทย บางทีจะใช้คำทับศัพท์ว่า "โพรไพรเอทารีซอฟต์แวร์" หรือมีการใช้คำว่า "ซอฟต์แวร์เอกสิทธิ์เฉพาะ"

## ความหมาย

ถ้าดูความหมายตามตัวอักษรแล้ว คำภาษาอังกฤษว่า proprietary software (ซอฟต์แวร์กรรมสิทธิ์) จะหมายถึงซอฟต์แวร์ที่มีเจ้าของหรือผู้ครอบครองกรรมสิทธิ์ (proprietor) ดังนั้น คำคำนี้จึงอาจใช้เรียกซอฟต์แวร์ทุกตัวที่ไม่ได้เป็นสาธารณสมบัติ (public domain) ก็ได้เช่นกัน อย่างไรก็ตาม FSF ใช้คำคำนี้เพื่ออธิบายถึงหัวใจสำคัญขั้นพื้นฐานของซอฟต์แวร์นั้น ๆ โดยที่ *ซอฟต์แวร์เสรี* นั้น ยึดเอาเสรีภาพเป็นสิ่งสำคัญขั้นพื้นฐาน ในขณะที่ *proprietary software* ยึดเอาผู้ที่ถือกรรมสิทธิ์ในตัวซอฟต์แวร์เป็นสำคัญ

คำภาษาอังกฤษว่า "**non-free software**" (ซอฟต์แวร์ไม่ใช่เสรี) มักจะถูกใช้เพื่อหมายถึง proprietary software เช่นเดียวกัน บางครั้งริชาร์ด สตอลแมน (Richard Stallman) ผู้ก่อตั้งโครงการกนู และมูลนิธิซอฟต์แวร์เสรี ก็ใช้คำว่า "user subjugating software" (ซอฟต์แวร์กดขี่ผู้ใช้) ในขณะที่ Eben Moglen ใช้คำว่า "unfree software" (ซอฟต์แวร์ไร้เสรี) ในการสนทนาของเขา โดยปกตินักพัฒนาของ Debian มักจะใช้คำว่า "non-free" (ไม่ใช่เสรี) แต่บางทีพวกเขาก็จะพูดถึงหรือใช้คำว่า "proprietary software" ด้วยเช่นกัน ส่วน Open Source Initiative (องค์กรริเริ่มและส่งเสริมโอเพนซอร์ส) จะนิยมใช้คำว่า "closed source software" (ซอฟต์แวร์ไม่เปิดเผยต้นฉบับ)

โดยมีหลักเกณฑ์ทั้งในเชิงกฎหมายและเชิงเทคนิคที่จะพิจารณาว่าซอฟต์แวร์นั้นเป็นซอฟต์แวร์เสรีหรือเป็น proprietary software ดังนี้ ถ้าผู้ถือกรรมสิทธิ์ซอฟต์แวร์ใช้วิธีการทางเทคนิคที่จะขัดขวางไม่ให้ผู้ใช้แก้ไขซอฟต์แวร์ เช่น การปกปิดรหัสต้นฉบับ (source code) ของซอฟต์แวร์ ซอฟต์แวร์นั้นก็จะถูกจัดว่าเป็น proprietary software หรือ ถ้าผู้ถือกรรมสิทธิ์ใช้วิธีการทางกฎหมาย เช่น ลิขสิทธิ์ เพื่อขัดขวางไม่ให้ผู้ใช้แจกจ่ายซอฟต์แวร์ทั้งที่เป็นของเดิมหรือที่ถูกปรับแต่งโดยผู้ใช้ นั้นก็จัดว่าเป็น proprietary software เช่นเดียวกัน

ในกรณีที่ไม่มีข้อห้ามหรือข้อจำกัดทั้งทางกฎหมายหรือทางเทคนิคดังกล่าวข้างต้นนั้น กล่าวคือผู้ใช้มีอิสระในการใช้งาน ศึกษาการทำงาน ปรับแต่ง และแจกจ่ายซอฟต์แวร์นั้น ๆ - ซอฟต์แวร์นั้นจะไม่จัดว่าเป็น proprietary software และจัดว่าเป็นซอฟต์แวร์เสรี

## อ้างอิง

หมวดหมู่:สัญญาอนุญาตซอฟต์แวร์
หมวดหมู่:ซอฟต์แวร์กรรมสิทธิ์
หมวดหมู่:กฎหมายคอมพิวเตอร์
ปากนกแก้ว

**ปากนกแก้ว** อาจหมายถึง
* คีมปากนกแก้ว เครื่องมือช่างที่ตรงบริเวณปลายสุด โค้งกลมลักษณะคล้ายปากของนกแก้ว
* ปากนกแก้ว ดอกไม้ชนิดหนึ่ง ชื่อทางวิทยาศาสตร์ว่า Heliconia rostrata
* เอื้องปากนกแก้ว หรือ เอื้องตาวัว ดอกไม้ชนิดหนึ่ง ชื่อทางวิทยาศาสตร์ว่า Dendrobium cruentum
พลังงานศักย์

ในฟิสิกส์ **พลังงานศักย์** () คือ พลังงานที่มีในวัตถุเนื่องด้วยตำแหน่งในสนามแรง หรือมีในระบบนั้นเนื่องด้วยการกำหนดค่าในส่วนนั้น  ชนิดของพลังงานศักย์ที่พบได้บ่อยคือ พลังงานศักย์โน้มถ่วงของวัตถุที่ขึ้นอยู่กับมวลและตำแหน่งแนวดิ่ง พลังงานศักย์ยืดหยุ่น ของสปริงที่ยืดหยุ่น และพลังงานศักย์ไฟฟ้าของประจุในสนามไฟฟ้า หน่วยเอสไอของพลังงานนี้คือ จูล (สัญลักษณ์คือ J)

## อ้างอิง

## ดูเพิ่ม
* พลังงานจลน์
*การคำนวณพลังงานจลน์

## แหล่งข้อมูลอื่น
* พลังงานศักย์

หมวดหมู่:พลังงานในฟิสิกส์
หมวดหมู่:ฟิสิกส์เบื้องต้น
หมวดหมู่:ความโน้มถ่วง
หมวดหมู่:ดาราพลศาสตร์
โฮชิงากิ คิซาเมะ

**โฮชิงากิ คิซาเมะ** () เป็นตัวละครการ์ตูนจากเรื่อง นินจาคาถาโอ้โฮเฮะ เพื่อนร่วมทีม อุจิวะ อิทาจิ

## อาวุธ
* ดาบฉลาม

## จำนวนภารกิจที่ปฏิบัติ
*ระดับต่ำ (D-Rank) : 3
*ระดับทั่วๆไป (C-Rank) : 68
*ระดับสูง (B-Rank) : 154
*ระดับสูงมาก (A-Rank) : 78
*ภารกิจขั้นเทพ (S-Rank) : 29

## ข้อมูลตัวละคร
เพื่อนร่วมทีมของ อิทาจิ ที่ดูเหมือนจะเคารพในตัวของอิทาจิมากพอดู มีอาวุธเป็นดาบปากฉลามเล่มเขื่อง ที่ห้อยไว้กลางหลัง ปรากฏตัวพร้อมอิทาจิ ในตอนที่กลับมาโคโนะฮะ เพื่อชิงตัวนารุโตะ แต่นารุโตะก็ได้ จิไรยะ ช่วยเอาไว้ได้ทัน มีความสามารถในการควบคุมน้ำ สามารถใช้คุกน้ำขังศัตรูได้

## อ้างอิง

* หนังสือการ์ตูน นินจาคาถาโอ้โหเฮะ (สนพ.เนชั่น เอ็ดดูเทนเมนท์)

## ดูเพิ่ม
* นินจาคาถาโอ้โหเฮะ

## แหล่งข้อมูลอื่น

หมวดหมู่:ตัวละครในนินจาคาถาโอ้โฮเฮะ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2545
หมวดหมู่:แสงอุษา (นินจาคาถาโอ้โฮเฮะ)
หมวดหมู่:เจ็ดดาบนินจาแห่งคิริ
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่ฆ่าตัวตาย
หมวดหมู่:ตัวละครในบันเทิงคดีที่มีความสามารถเกี่ยวกับน้ำ
หมวดหมู่:ตัวละครชายในอนิเมะและมังงะ
กาฬสินธุ์ (แก้ความกำกวม)

**กาฬสินธุ์** อาจหมายถึง
* จังหวัดกาฬสินธุ์
* อำเภอเมืองกาฬสินธุ์
* เทศบาลเมืองกาฬสินธุ์

หมวดหมู่:หน้าแก้ความกำกวมชื่อสถานที่
ไฮเดรนเจีย

**ไฮเดรนเยีย** () เป็นสกุลของพืชมีดอก 70-75 ชนิดที่เป็นพืชพื้นเมืองในเอเชียใต้และเอเชียตะวันออก (จีน ญี่ปุ่น คาบสมุทรเกาหลี เทือกเขาหิมาลัย อินโดนีเซีย) อเมริกาเหนือ และอเมริกาใต้ ความหลากหลายส่วนใหญ่อยู่ในทวีปเอเชีย โดยเฉพาะจีน ญี่ปุ่น คาบสมุทรเกาหลี 

thumb|''Hydrangea sp'', ดอกสมบูรณ์เพศแต่ละดอก
thumb|ภาพใกล้ของกลีบดอก

## รายชื่อสปีชีส์
* *[[Hydrangea alaskana]]* เป็นฟอสซิลพบที่เทือกเขาจอว์ในอะแลสกา
* *[[Hydrangea anomala]]* (Climbing Hydrangea). หิมาลัย, จีนแผ่นดินใหญ่ตะวันตกเฉียงใต้
* *[[Hydrangea arborescens]]* (Smooth Hydrangea). อเมริกาเหนือตะวันออก
* *[[Hydrangea aspera]]*. จีนแผ่นดินใหญ่, หิมาลัย
* *[[Hydrangea bretschneideri]]*. จีนแผ่นดินใหญ่
* *[[Hydrangea candida]]*. จีนแผ่นดินใหญ่
* *[[Hydrangea caudatifolia]]*. จีนแผ่นดินใหญ่
* *[[Hydrangea chinensis]]*. จีนแผ่นดินใหญ่
* *[[Hydrangea chungii]]*. จีนแผ่นดินใหญ่
* *[[Hydrangea cinerea]]* (Ashy Hydrangea). สหรัฐอเมริกาตะวันออก
* *[[Hydrangea coacta]]*. จีนแผ่นดินใหญ่
* *[[Hydrangea coenobialis]]*. จีนแผ่นดินใหญ่
* *[[Hydrangea davidii]]*. จีนแผ่นดินใหญ่
* *[[Hydrangea dumicola]]*. จีนแผ่นดินใหญ่
* *[[Hydrangea gracilis]]*. จีนแผ่นดินใหญ่
* *[[Hydrangea heteromalla]]*. หิมาลัย, จีนแผ่นดินใหญ่ตะวันตกและเหนือ
* *[[Hydrangea hirta]]*. ญี่ปุ่น
* *[[Hydrangea hypoglauca]]*. จีนแผ่นดินใหญ่
* *[[Hydrangea integrifolia]]*. จีนแผ่นดินใหญ่
* *[[Hydrangea involucrata]]*. ญี่ปุ่น, ไต้หวัน
* *[[Hydrangea kawakamii]]*. ไต้หวัน
* *[[Hydrangea kwangsiensis]]*. จีนแผ่นดินใหญ่
* *[[Hydrangea kwangtungensis]]*. จีนแผ่นดินใหญ่
* *[[Hydrangea lingii]]*. จีนแผ่นดินใหญ่
* *[[Hydrangea linkweiensis]]*. จีนแผ่นดินใหญ่
* *[[Hydrangea longifolia]]*. จีนแผ่นดินใหญ่
* *[[Hydrangea longipes]]*. จีนตะวันตก
* *[[Hydrangea macrocarpa]]*. จีนแผ่นดินใหญ่
* *[[Hydrangea macrophylla]]* (Bigleaf Hydrangea). ญี่ปุ่นตะวันออกเฉียงใต้
* *[[Hydrangea mangshanensis]]*. จีนแผ่นดินใหญ่
* *[[Hydrangea paniculata]]* (Panicled Hydrangea). จีนแผ่นดินใหญ่ตะวันออก, ญี่ปุ่น, เกาหลี, ซาคาลิน
* *[[Hydrangea petiolaris]]* (Climbing Hydrangea). ญี่ปุ่น, เกาหลี, ซาคาลิน
* *[[Hydrangea quercifolia]]* (Oakleaf Hydrangea). สหรัฐอเมริกาตะวันออกเฉียงใต้
* *[[Hydrangea radiata]]* (Silverleaf Hydrangea). สหรัฐอเมริกาตะวันออกเฉียงใต้
* *[[Hydrangea robusta]]*. จีนแผ่นดินใหญ่, หิมาลัย
* *[[Hydrangea sargentiana]]*. จีนแผ่นดินใหญ่ตะวันตก
* *[[Hydrangea scandens]]*. ญี่ปุ่นใต้, ฟิลิปปินส์ใต้
* *[[Hydrangea serrata]]*. ญี่ปุ่น, เกาหลี
* *[[Hydrangea serratifolia]]*. ชิลี, อาร์เจนตินาตะวันตก
* *[[Hydrangea stenophylla]]*. จีนแผ่นดินใหญ่
* *[[Hydrangea strigosa]]*. จีนแผ่นดินใหญ่
* *[[Hydrangea stylosa]]*. จีนแผ่นดินใหญ่
* *[[Hydrangea sungpanensis]]*. จีนแผ่นดินใหญ่
* *[[Hydrangea xanthoneura]]*. จีนแผ่นดินใหญ่
* *[[Hydrangea zhewanensis]]*. จีนแผ่นดินใหญ่

## อ้างอิง
 

หมวดหมู่:พืชแบ่งตามสกุล
หมวดหมู่:ไม้ดอกไม้ประดับ
บัวตอง

**บัวตอง** ( (Hemsl.) A.Gray.) เป็นพืชพื้นเมืองของประเทศเม็กซิโก เป็นไม้ดอกมีอายุยืนยาวหลายปี สามารถสูงได้ถึง 5 เมตร ออกดอกเป็นช่อเดียว บริเวณปลายกิ่ง มีสีเหลืองคล้ายดอกทานตะวัน แต่มีขนาดเล็กกว่า ดอกวงนอกเป็นหมัน กลีบเรียวมีประมาณ 12–14 กลีบ ดอกวงในสีเหลืองส้มเป็นดอกสมบูรณ์เพศ ใบของบัวตองเป็นใบเดี่ยว รูปไข่หรือแกมขอบขนาน มีขนขึ้นเล็กน้อยประปราย บริเวณ ปลายใบเว้า มีขนขึ้นเล็กน้อยประปราย ปลายใบเว้าลึก 3–5 แฉก ชอบขึ้นในพื้นที่ที่มีอากาศเย็น จะออกดอกสวยงามที่สุดบนยอดดอยที่สูงกว่า 800 เมตรขึ้นไป โดยจะออกดอกในช่วงระหว่างเดือนพฤศจิกายนถึงต้นเดือนธันวาคมเท่านั้น ขยายพันธุ์ด้วยการเพาะเมล็ด

ในประเทศไทย บัวตองมิใช่พืชพื้นเมือง แต่มีสถานที่ที่มีดอกบัวตองขึ้นอย่างงดงามกว้างขวางเป็นทุ่งและมีชื่อเสียงเป็นที่รู้จักโดยทั่วไป คือ ดอยแม่อูคอ อำเภอขุนยวม จังหวัดแม่ฮ่องสอน มีที่มาจากการที่บาทหลวง ชาวเม็กซิโกผู้หนึ่งนำมาปลูก และต้องใช้เวลาหลายปีกว่าที่จะกลายมาเป็นทุ่งบัวตองอย่างในปัจจุบัน และถือเป็นดอกไม้ประจำจังหวัดแม่ฮ่องสอน
## ข้อมูลด้านนิเวศวิทยา
### พืชชนิดพันธุ์ต่างถิ่นรุกราน
บัวตองเป็นพืชที่ทนต่อความร้อนและความแห้งแล้ง สามารถขยายทรงพุ่มให้เจริญเติบโตได้อย่างรวดเร็ว ในต่างประเทศเช่น ประเทศในหมู่เกาะแปซิฟิกและออสเตรเลีย จะพบตามข้างถนนและรบกวนพืชท้องถิ่นได้เป็นวงกว้าง มีการปล่อยสารพิษยับยั้งการเติบโตของพืชต้นอื่น มีอายุยืนยาว ต้นแตกหน่อได้ดี นอกจากนี้บัวตองมีเมล็ดที่มีน้ำหนักเบาและผลิตได้จำนวนมาก จึงสามารถแพร่พันธุ์ไปได้อย่างรวดเร็ว

#### การรุกรานในประเทศไทย
บัวตองเป็นพืชที่มักก่อความเสียหายต่อระบบนิเวศ โดยเฉพาะพื้นที่ต้นน้ำ พบบัวตองระบาดในพื้นที่สูงเกินระดับ 800 เมตรจากระดับน้ำทะเลปานกลางขึ้นไป พบระบาดมากในจังหวัดแม่ฮ่องสอน ระบาดปานกลางในเชียงใหม่และเชียงราย ระบาดน้อยในพื้นที่จังหวัดลำปาง ลำพูน สุโขทัย พิษณุโลก เพชรบูรณ์ และเลย

#### การควบคุมจำนวน
บัวตองไม่สามารถกำจัดโดยการถางหรือขุดทำลายได้ และเป็นไม้ดอกที่มีความสวยงาม ทำให้คนนำเมล็ดไปขยายพันธุ์และหลุดเข้าสู่ธรรมชาติ จึงควรควบคุมโดยการห้ามไม่ใหคนนำเมล็ดไปเพาะขยายพันธุ์ ส่วนที่เป็นวัชพืชในธรรมชาติ ถ้ายังระบาดไม่มาก สามารถควบคุมโดยการถางลำต้นและขุดรากทำลายทิ้งก่อนที่จะมีการออกดอก แต่ถ้าพื้นที่การระบาดมีวงกว้าง ควรใช้สารเคมีในการควบคุม เช่น สารเคมีในกลุ่มไกลโฟเสท

## อ้างอิง

## แหล่งข้อมูลอื่น

หมวดหมู่:วงศ์ทานตะวัน
หมวดหมู่:ไม้ดอกไม้ประดับ
หมวดหมู่:ดอกไม้ประจำจังหวัดของไทย
ชาปัตตาเวีย

**ชาปัตตาเวีย** หรือ **ชาใบมัน** ( ;  L.)  เป็นพืชมีดอกในวงศ์ Malpighiacea และเป็นพืชท้องถิ่นในแถบแคริบเบียน  บางครั้งเรียกว่าโฮลลีแคระเพราะรูปร่างของใบ แต่เป็นพืชคนละชนิดกับโฮลลี่ที่อยู่ในสกุล *Ilex* มีดอกสีขาว ผลแบบเบอร์รี่สีแดง และเป็นอาหารของนก ซึ่งช่วยในการกระจายพันธุ์ นิยมนำมาทำบอนไซ 

## แหล่งข้อมูลอื่น

* ''Malpighia coccigera'' information 
* ''Malpighia coccigera'' information 

หมวดหมู่:ไม้ดอกไม้ประดับ
หมวดหมู่:วงศ์โนรา